تورکیه باش ناظیری بینا‌لی ییل‌دیریم، ترورلا موباریزه‌نین یورد ایچینده و دیشیندا قطعیتله داوام ائتدیگینی سؤیله‌دی.
ییل‌دیریم، رادیو و تلویزیون ژورنالیست‌لری درنکی موکافات مراسیمینه گلیشینده ژورنالیست‌لرین سوال‌لارینی جوابلادی.
تورکیه‌نین ترور تهدیدینی یئرینده آرا‌دان قال‌دیرماق اوچون هر جور آددیم‌لاری آتماقدا اولدوغونو وورغولایان ایلدیریم؛
"اؤلکه‌میزین و میللتیمیزین جان، مال امنیتینه ایستیقامت‌لی تهدیدلری داوام ائدرسه، تهدیدین هانسی اؤلکه‌دن گلدیگینه باخمایین، تهدیدی یئرینده آرا‌دان قال‌دیرماق اوچون آددیم‌لاری آتاریق. سوریه‌دکی قاراچوق داغ‌لاری و عراق‌داکی سینجار ترور یووا‌لارینا دونن گئجه ائدیلن عملیات، بو معنادا قیمتلندیریلمه‌سی ضرورت ائدن بیر موضوعدور. "دئدی.
تورکیه‌نین ترورلا آمان‌سیز بیر موباریزه ایچینده اولدوغونو وورغولایان ایلدیریم؛
15  ژوئیه قان‌لی کودتا گیریشیمین‌دن سونرا توپلومون بوتون قوروم‌لاری‌نین فتح الله جی ترور تشکیلاتی پارالل دولت یاپیلانماسی (فتو / پ.د.ی) 'عنصورلارین‌دان تمیزلنمه‌سینه ایستیقامت‌لی چوخ سیخ بیر حقوقی پروسه داوام ائدیر "دئدی.
ییل‌دیریم، آوروپا شوراسی پارلامنتلر مجلیسی‌نین تورکیه‌یه ایستیقامت‌لی "سیاسی یوخلاما" قرارینا ایسه تعجب‌لنمدیگینی، چونکی او قراردا سس ایستیفاده ائدن‌لرین هامی‌سی‌نین پ.ک.ک-نین ترور تشکیلاتی اولماق‌دان چیخاریلماسی اوچون تبلیغات ائدن اینسانلار اولدوغونو سؤیله‌دی.
ییل‌دیریم، بو قرارین، سون زامان‌لاردا آوروپادا ایسلاموفوبیا، عیرقچی‌لیک، تورکیه علیهدارلیغی کیمی سیاست‌لرین آوروپا شوراسی پارلامنتلر مجلیسی‌نه یانسیماسی اولدوغونو ایفاده ائتدی.
آوروپا بیرلیگینه بو قرارین یانسیماسینین دا گؤروله‌جگینی وورغولایان ایلدیریم؛
"اونسوز دا آوروپا بیرلیگی ایله علاقه‌لریمیز اولا بیله‌جک ان منفی سویه‌یه چاتمیش گؤرونور. بونون گلمسیله ده چوخ چوخ بیر دییشیک‌لیک اولماز. "ایفاده‌لرینی ایستیفاده ائتدی.
"آوروپا بیرلیگی-دن ایستدیگیمیز و گؤزلدیگیمیز شئی چوخ آچیق‌دیر." دئین ایلدیریم؛
"تورکیه موضوعسوندا باش قاریشیق‌لیغینی گیدرمه‌لری و آوروپانین اؤز گله‌جک گؤرونتوسونو تکرار گؤزدن کئچیرمه‌سی لازیم‌دیر. آوروپا بیر خریستیان بیرلیگی اولا‌راق یولونا داوام می ائده‌جک، یوخسا آچیلیم ائدیب تورکیه‌نی ده آراسینا آلا‌جاق می؟ بو قراری اوّل اؤز بونیه‌لرینده وئرمه‌لری لازیم" شکلینده دانیشدی.
تورکیه‌نین آوروپا بیرلیگی عضو‌لوگو موضوعسوندا میللتین ده قراری‌نین اهمیت‌لی اولدوغونو ایفاده ائدن ایلدیریم، موضونو رفراندوما گؤتوره‌بیله‌جکلرینی سؤیله‌دی.
